Lady Vengeance

Lady Vengeance (originaltittel: Chinjeolhan geumjassi) er en sørkoreansk thrillerfilm fra 2005 regissert av Park Chan-wook. Filmen er tredje og siste filmen i hans triologi om hevn, og følger opp filmene Sympathy for Mr. Vengeance (2002) og Oldboy (2003). I filmen tar Geum-ja, spilt av Yeong-ae Lee, hevn etter å ha sittet 13 år i fengsel for et mord hun ikke har gjort.

Filmen vant blant annet to priser under Filmfestivalen i Venezia og Amandaprisen 2007 i klassen beste film rett på DVD.

Handling 
En kristen musikalsk prosesjon venter utenfor et fengsel på at Lee Geum-ja (spilt av Lee Young-ae) skal bli løslatt. Hun er en reformert fange som 13 år tidligere ble dømt for å ha kidnappet og drept en 6 år gammel gutt, Won-mo. Men Geum-ja ble en nasjonal sensasjon på grunn av hennes unge alder, engleaktige utseende, og hennes tilståelse av forbrytelsen. Imidlertid ble hun en inspirerende modell etter å tilsynelatende blitt reformert i fengsel, som ga henne en tidlig løslatelse. Men nå som hun endelig er fri, er hun nå innstilt på hevn. Geum-ja viser raskt at hennes godhjertede oppførsel i fengsel bare var et dekke for å fremme hevn-planene hennes. Hun besøker en rekke andre prøveløslatte innsatte, og ber om tjenester som inkluderer mat, husly eller våpen. Hun begynner å arbeide ved et konditori, og starter en affære med en ung butikk-medarbeider, Geun-Shik, som ville vært på samme alder som Won-mo hvis han hadde levd.

Det blir snart avslørt at Geum-ja ikke kvelte Won-mo. Detektiven som etterforsket saken var klar over hennes uskyld, men hjalp henne med detaljer fra åstedet for å sikre at tilståelsen hennes så mer troverdig ut. På ungdomskolen var Geum-ja blitt gravid og, redd for å fortelle dette til foreldrene sine, henvendte hun seg til Mr. Baek (spilt av Choi Min-sik) en lærer, i håp om å få hjelp. Mr. Baek forventet at Geum-ja skulle ha sex med ham, og hjelpe til med en kidnapping som gjengjeld for at han skulle hjelpe henne med graviditeten hans. Mr. Baek brukte henne til å lokke den 5 år gamle Won-mo til seg, men gutten ble drept. Deretter kidnappet han Geum-jas spedbarnsdatter og truet med å myrde babyen hvis Geum-ja ikke tok på seg skylden for Won-Mos dødsfall.

Geum-ja har brukt tiden sin i fengsel med å planlegge hevn på Mr. Baek for drapet på Won-mo, noe som også førte til at Geum-jas barn vokste opp uten moren sin. Geum-ja oppdager at datteren hennes ble adoptert av australske foreldre. Jenny, som nå er en tenåring, snakker ikke koreansk. Hun vender tilbake med Geum-ja til Seoul. Geum-ja planlegger å kidnappe og myrde Mr. Baek. Men han leier inn noen kjeltringer for å drepe Geum-ja, men Geum-ja dreper dem. Mr. Baek våkner deretter bundet til en stol, i et forlatt skolehus. Etter å ha skutt ham i begge føttene, oppdager hun at han hadde myrdet en rekke andre barn før han gikk etter Won-mo. Han ønsket egentlig ikke å kidnappe barna for å kreve løsepenger. Han ville kidnappe og myrde et barn fra hver skole han jobbet ved, fordi han syntes barna var irriterende. I løpet av de 13 årene Geum-ja hadde sittet i fengsel hadde Mr. Baek ogsåmyrdet fire andre barn.

Skuespillere 
 Yeong-ae Lee som Lee Geum-ja
 Choi Min-sik som Mr. Baek
 Kwon Yea-young som Jenny
 Kim Shi-hoo som Geun-shik
 Oh Dal-su som Mr. Chang
 Lee Seung-shin som Park Yi-jeong
 Go Soo-hee som Ma-nyeo

Referanser

Eksterne lenker 
 

Filmer fra 2005
Sørkoreanske filmer
Thrillerfilmer‎
Vinnere av Amandaprisen
Amandaprisen 2007